Paks Város a 2021-2027-es időszakra vonatkozóan elkészítette Fenntartható Városfejlesztési Stratégiáját, valamint kidolgozta a TOP Plusz program terhére ezen időszak alatt megvalósítani tervezett fejlesztési programját. A 2022. évi népszámlálási adatok rendelkezésre állását követően szükségessé vált ezen dokumentumok felülvizsgálata, aktualizálása.

Az FVS teljes körű felülvizsgálata, aktualizálása és a stratégiai dokumentumok naprakésszé tétele a rendelkezésre álló legfrissebb statisztikai és városi adatok alapján történik, különös tekintettel:
· a 2022. évi népszámlálási adatokra,
· friss KSH-adatokra (demográfia, gazdaság, lakáshelyzet, mobilitás),
· TOP Plusz releváns elvárásaira,
· az FVS módszertani kézikönyv által előírt szerkezeti és tartalmi megfelelésre,
· a stratégiai célokhoz kapcsolódó indikátorok tényértékeinek elemzésére és a célértékek elérhetőségének vizsgálatára.

Az FVS felülvizsgálata akkor sikeres, hogy ha a lakosság véleménye, igénye is felmérésre és lehetőség szerint figyelembe vételre kerül.
Ennek érdekében Paks Város Önkormányzata azzal a kéréssel fordul Paks város lakosságához, hogy az alábbi kérdőív kitöltésével segítsék munkánkat, ezzel is hozzájárulva a városfejlesztési stratégia sikeres és eredményes felülvizsgálatához.
Segítő együttműködésüket köszönjük!

